83/222/ETY: Komission päätös, tehty 22 päivänä huhtikuuta 1983, klassisen sikaruton hävittämiseksi tehtyjen kansallisten suunnitelmien soveltamista koskevista paikalla tehtävistä tarkastuksista



Virallinen lehti nro L 121 , 07/05/1983 s. 0031 - 0031

Suomenk. erityispainos Alue 3 Nide 16 s. 0098

Espanjank. erityispainos: Luku 03 Nide 27 s. 0182

Ruotsink. erityispainos Alue 3 Nide 16 s. 0098

Portugalink. erityispainos: Luku 03 Nide 27 s. 0182



KOMISSION PÄÄTÖS, tehty 22 päivänä huhtikuuta 1983, klassisen sikaruton hävittämiseksi tehtyjen kansallisten suunnitelmien soveltamista koskevista paikalla tehtävistä tarkastuksista (83/222/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY() ja erityisesti sen 5 artiklan, ottaa huomioon yhteisön rahoitustoimista klassisen sikaruton hävittämiseksi 11 päivänä marraskuuta 1980 tehdyn neuvoston päätöksen 80/1096/ETY() ja erityisesti sen 5 artiklan 4 kohdan, sekä katsoo, että direktiivillään 80/1095/ETY ja päätöksellään 80/1096/ETY neuvosto aloittaa yhteiset toimet klassisen sikaruton hävittämiseksi erityisesti yhteisön sikakarjan terveydentilan parantamiseksi ja kaupan helpottamiseksi, direktiivin 80/1095/ETY 5 artiklassa säädetään ja päätöksen 80/1096/ETY 5 artiklan 4 kohdassa määrätään paikalla tehtävistä säännöllisistä tarkastuksista, joilla eläinlääkinnälliseltä kannalta varmistetaan kansallisten hävittämissuunnitelmien soveltaminen; näiden säännösten ja määräysten soveltamiseksi olisi vahvistettava paikalla tehtävien tarkastusten edellytykset; on suotavaa ilmoittaa pysyvälle eläinlääkintäkomitealle paikalla tehtyjen tarkastusten tuloksista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Paikalla tapahtuvia tarkastuksia, joilla eläinlääkinnälliseltä kannalta varmistetaan klassisen sikaruton kansallisten hävittämissuunnitelmien soveltaminen, on tehtävä kaikissa kyseisissä jäsenvaltioissa ensimmäisen kerran ennen 1 päivää heinäkuuta 1983 ja tämän jälkeen vuosittain yhteisten toimien aikana. 2 artikla 1. Komissio nimeää kaikki 1 artiklassa tarkoitetuista paikalla tehtävistä tarkastuksista vastaavat asiantuntijat. 2. Jäsenvaltioille ilmoitetaan paikalla tehtävistä tarkastuksista 30 päivää ennen tarkastusta, jotta ne voivat antaa asiantuntijoille direktiivin 80/1095/ETY 5 artiklassa säädettyä ja päätöksen 80/1096/ETY 5 artiklan 4 kohdassa määrättyä tarvittavaa apua. 3. Nimettyjen asiantuntijoiden on käytävä kansallisten suunnitelmien täytäntöönpanosta vastaavien keskusviranomaisten tai alueellisten viranomaisten luona paikalla tehtävien tarkastusten toteuttamista varten. He voivat myös tarvittaessa käydä tutustumassa karjoihin, teurastamoihin, ruhojen hävittämislaitoksiin, laboratorioihin tai muihin asiaan liittyviin paikkoihin taikka tiloihin. 3 artikla Edellä 1 artiklassa tarkoitettujen paikalla tehtävien tarkastusten jälkeen laadittu kertomus on annettava tiedoksi pysyvälle eläinlääkintäkomitealle. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä huhtikuuta 1983. Komission puolesta Poul DALSAGER Komission jäsen () EYVL N:o L 325, 1.12.1980, s. 1 () EYVL N:o L 325, 1.12.1980, s. 5